b"\n_START_ARTICLE_\nPinyin\n_START_PARAGRAPH_\nPinyin [phin-in] (\xe6\x8b\xbc\xe9\x9f\xb3 p\xc4\xabny\xc4\xabn) on hiina keele omaladina transliteratsioon Hiina Rahvavabariigis._NEWLINE_Pinyin t\xc3\xa4hendab mandariini keeles s\xc3\xb5na-s\xc3\xb5nalt 'h\xc3\xa4\xc3\xa4ldusp\xc3\xa4rane kirjutamine'. Tavaliselt peetakse selle v\xc3\xa4ljendiga silmas Hanyu pinyin 'i (\xe6\xb1\x89\xe8\xaf\xad\xe6\x8b\xbc\xe9\x9f\xb3; h\xc3\xa0ny\xc7\x94 p\xc4\xabny\xc4\xabn; hiinlaste keele pinyin)._NEWLINE_Pinyin kiideti Hiina Rahvavabariigis heaks 1958. ja v\xc3\xb5eti kasutusele 1979. aastal. See asendas vanema Wade'i-Giles'i transkriptsiooni (1859) ja selle 1912. aasta modifikatsiooni Bopomofo._NEWLINE_Sarnased s\xc3\xbcsteemid t\xc3\xb6\xc3\xb6tati v\xc3\xa4lja hiina keele dialektide jaoks ja Hiina v\xc3\xa4hemusrahvuste keelte jaoks. Vastav s\xc3\xbcsteem Kantoni dialekti jaoks on Penkyamp, mille nimi vastab Kantoni dialektis s\xc3\xb5nale pinyin._NEWLINE_1979 tunnistas Rahvusvaheline Standardiorganisatsioon (ISO) pinyin'i uushiina keele standardseks transkriptsiooniks._NEWLINE_See transkriptsioon ei ole kohandatud \xc3\xbchelegi konkreetsele ladina kirja kasutavale keelele ning on kasutatav k\xc3\xb5igis neis. Pinyin'i kasutatakse ka hiinakeelse teksti arvutisse sisestamisel."